Kisimajas
Kisimajas (som. Kismaayo, arab. كيسمايو = Kīsmāyū) – miestas pietryčių Somalyje, Žemutinės Džubos regiono sostinė. Išsidėstęs prie Indijos vandenyno, į vakarus nuo Baravos, prie Džubos upės žiočių. Tai trečias pagal dydį šalies miestas. Yra oro uostas, jūrų uostas (išvežami bananai, šaldyta mėsa, odos žaliavos, žuvis), plentai į Mogadišą, Nairobį. Laivų statyba, medienos apdirbimo, avalynės, maisto (daugiausia žuvų apdorojimo) pramonė, žvejyba.